钦定古今图书集成/明伦汇编/人事典/第053卷 > 《方言》 > 《仿杜工部同谷七歌》虞淳熙
## 钦定古今图书集成/明伦汇编/人事典/第053卷 > 《方言》 > 《仿杜工部同谷七歌》虞淳熙

《有客》有客吟泽畔，短墙缺岸蓬蒿乱。妖鱼拨刺白蛇
横，横皮塔下无昏旦。我生何为在旷野，盲风夜号尘
满案。鹿门无妻獠奴走，皮骨空留肠已断。呜呼一歌
兮思徬徨，高天为我零寒霜。

《鹞子坞》寒山鬼行，“有冢累累黄蒿平。往年拾骨方家
峪，携母就父同佳城。朝廷虽颁两道敕，尘车茅车空
有名。幽宅一闭不复晓，梦中往往疑平生。呜呼二歌
兮歌似哭，白杨瑟瑟悲风木。”

六月六日夜飞电，坐草畏风不敢扇。我行呼妹炊兰
汤，浴弟盆中看婉娈。长大有才实倍我，学字磨穿青
铁砚。口绝盐酰耻共牢，相随南北常相见。怜我无依
在我傍，寒原幽谷同贫贱。呜呼《三歌》兮歌乐饥，鹡鸰
鸿雁霜洲飞。

大妹哭夫城东隅，小妹哭夫海昌庐。城隅泪干海昌
湿，新鬼旧鬼争冥途。买舟昨日吊新鬼，雉经暑月无
完肤。牵衣顿足相向哭，弟妹失声眼尽枯。三年不见
语音改，是耶非耶灯前呼。可怜头上榛半尺，良人一
掷簪珥无。呜呼四歌兮转凄切，野田水涩寒声咽。
雄雉单飞两雌死，丈夫归来哭内子。杨家孤坟草萧
萧，李家灵衣风靡靡。去岁长安笑语喧，今年穗帐烟
尘委。霞帔新裁翟冠好，芳魂不去惊犹视。呜呼《五歌》
兮意难陈，鼓盆欲下还逡巡。

有女有女寄外家，“伶仃飘泊空如花。采得双柑不忍
食，索人远道寄阿爷。陶令多情中郎苦，一形一影西
日斜。愿汝出门鼓琴瑟，不愿去国悲胡笳。呜呼六歌
兮音转细，晦日无光掩青桂。”

《白白》袒免头上绕，两度三号哭年少。长夜幽林叹一
声，山鸟惊飞虎伥叫。千里提携多苦辛，十年梦寐空
啼笑。病骨棱层影渐销，𬞟香何日生秋庙。呜呼七歌
兮歌正哀，操戈挥日登荒台。